Real extate
గృహనిర్మాణ ప్రాజెక్టుల్లో తీవ్ర జాప్యం
న్యూఢిల్లీ: దేశవ్యాప్తంగా మొత్తం 826 గృహనిర్మాణ ప్రాజెక్టులు నత్తనడకన సాగుతున్నా యి. కనీసం 39నెలల జాప్యం జరిగిందని అంచ నా. పంజాబ్‌లోనే ఎక్కువశాతం ప్రాజెక్టుల్లో జాప్యం జరుగుతున్నదని, ఆ తర్వాత తెలంగాణ రాష్ట్రం,పశ్చిమబెంగాల్‌రాష్రాల్లో వెనుకబాటుతనం ఉందని అసోచామ్‌ అధ్యయన నివేదిక వెల్లడించిం ది. డిసెంబరు 2016నాటికి 3511 ప్రాజెక్టులు నిర్మాణంలో ఉన్నాయి. నిర్మాణరంగం, రియాల్టీ రం గాల్లో ఉన్న ఈ ప్రాజెక్టుల్లో 2304 ప్రాజెక్టులు అమలుస్థాయిలోనే ఉన్నాయి.
ఈ స్థాయిలో ఉన్న ప్రాజెక్టుల్లో 886 నిర్మాణరంగం రియల్‌ఎస్టేట్‌ ప్రాజెక్టులు మరింత జాప్యంగా ఉన్నాయి. 886 ప్రాజెక్టుల్లో 826 ప్రాజెక్టులు గృహనిర్మాణరంగం లోనే ఉన్నాయి. 60 ప్రాజెక్టులు వాణిజ్య కాంపెక్స్‌ ల నిర్మాణపరంగా ఉన్నాయి. నిర్మాణరంగం, రియా ల్టీ ప్రాజెక్టులు కనీసం 39 నెలలపాటు జాప్యం జరుగుతున్నట్లు అంచనావేసింది. ఇటీవలే రిజర్వు బ్యాంకు రియాల్టీ ఎస్టేట్‌ ఇన్వెస్ట్‌మెంట్‌ట్రస్ట్స్‌ (రీట్స్‌ లో పెట్టుబడులు పెట్టేందుకు రిజర్వుబ్యాంకు అను మతించడంతో కొంతమేర పరిస్థితిల్లోమార్పులు రావ చ్చని అసోచామ్‌ సెక్రటరీ జనరల్‌ డిఎస్‌ రావత్‌ అన్నారు. ఇతర మేజర్‌ప్రాజెక్టులపరంగా తెలంగాణ లో 45నెలలపాటు జాప్యం జరుగుతుంటే పశ్చిమ బెంగాల్‌ 44 నెలలు, ఒడిశా 44నెలలు, హర్యానా రాష్ట్రాల్లో 44నెలలకు తక్కువ కాకుండా జాప్యం జరుగుతున్నట్లు అంచనావేసింది. మధ్యప్రదేశ్‌, ఆంధ్రప్రదేశ్‌, ఉత్తరప్రదేశ్‌రాష్ట్రాల్లో కూడా ప్రాజెక్టులు 42నెలల పాటు జాప్యం జరుగుతున్నట్లు అంచనా వేసింది. మహారాష్ట్ర 39 నెలలపాటు జాప్యం జరు గుతున్నట్లు తేలింది. అన్ని రాష్ట్రాలకంటే కర్ణాటక రాష్ట్రంలో గృహనిర్మాణప్రాజెక్టులు 31నెలలపాటు జాప్యం జరుగుతున్నాయి. రాజస్థాన్‌, కేరళ రాష్ట్రా ల్లో కూడా కర్ణాటక తరహాలోనే తక్కువకాలం జాప్యం ఉన్నట్లు తేలింది.
ఆ తర్వాత గుజరాత్‌; తమిళనాడుల్లో జాప్యం కొంత తక్కువగా ఉందని అసోచామ్‌ వెల్లడించింది. అలాగే వివిధ సంస్థల నుంచి అనుమతులు రావడం కూడా కొంత జాప్యం అవుతోంది. దీనివల్ల నిర్వహణ వ్యయం పెరిగి పోతోంది. దీనివల్లనే గృహనిర్మాణరంగంలో పెట్టుబడులు తక్కువగా ఉన్నాయి. వీటికితోడు అత్యధికస్థాయిలో అవినీతి రాజ్యమేలుతోందని అసోచామ్‌ వెల్లడించింది. ఈ జాప్యంనివారణకు గృహనిర్మాణరంగంలో కేంద్రం రాష్ట్రాలు సం యుక్తంగా సింగిల్‌ విండో క్లియరెన్స్‌ వ్యవస్థను అన్ని రియాల్టీప్రాజెక్టులకు ఏర్పాటుచేయాలని రావత్‌ సూచించారు. ప్రభుత్వం ఒక చట్టపర మైన పర్యవేక్షణ సంస్థగా కూడా మౌలికవనరుల కల్పన సంస్థగా వ్యవహరించాలని సూచించారు.
సరఫరాకంటే డిమాండ్‌ ఎక్కువున్న ప్రాంతాల్లో వనరులు వసతులు మరింతపెరగాలన్నారు. రాష్ట్రం, స్థానిక అధికార యంత్రాంగాలతో కలి సిన తర్వాత ప్రాథమిక మౌలికవసతులు అంటే రవాణా, మంచినీరు, విద్యుత్‌, హౌసింగ్‌, హెల్త్‌కేర్‌, పారిశుధ్యం వంటివి తప్పనిసరిగా ప్రభుత్వ సంస్థలు చేపట్టి రియాల్టీ, గృహనిర్మాణ రంగానికి తోడ్పాటునందించాల్సిన అవసరం ఎంతో ఉందని అసోచామ్‌ ప్రభుత్వానికి స్పష్టంచేసింది.